Γιάσπερ Σίλεσεν

Ο Γιάσπερ Σίλεσεν (Jasper Cillessen, 22 Απριλίου 1989) είναι Ολλανδός ποδοσφαιριστής ο οποίος αγωνίζεται ως τερματοφύλακας για την Ενεσέ Ναϊμεχεν και την εθνική ομάδα της Ολλανδίας.

Ο Σίλεσεν ξεκίνησε την καριέρα του από την Ναϊμέχεν, με την οποία πραγματοποίησε το επαγγελματικό του ντεμπούτο το 2010 και ένα χρόνο αργότερα αποκτήθηκε από τον Άγιαξ για 3 εκατομμύρια ευρώ. Αγωνίστηκε σε 141 αγώνες σε έξι σαιζόν, κατακτώντας τρία πρωταθλήματα. Το 2016 αποκτήθηκε από την Μπαρτσελόνα για 13 εκατομμύρια ευρώ.

Το Μάιο του 2011 κλήθηκε για πρώτη φορά στην εθνική αντρών και πραγματοποίησε το ντεμπούτο του το 2013. Ήταν ο βασικός τερματοφύλακας της Ολλανδίας στο Μουντιάλ 2014, στο οποίο κατέκτησε την τρίτη θέση.

Παραπομπές 

Ολλανδοί ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Ολλανδίας
Ποδοσφαιριστές Ν.Ε.Κ.
Ποδοσφαιριστές ΑΦΚ Άγιαξ
Ποδοσφαιριστές Μπαρτσελόνα
Ποδοσφαιριστές Βαλένθια ΚΦ
Ποδοσφαιριστές Παγκοσμίου Κυπέλλου 2014